אורן לביא

אורן לביא (נולד ב-1976 בתל אביב) הוא זמר, במאי תיאטרון, סופר, מחזאי, פזמונאי ומלחין ישראלי, בעל מוניטין בינלאומי. בשנת 1997 העלה את ההצגה "מקלות בגלגלים" שכתב וביים בפסטיבל עכו וזכה עליה בפרס הבימוי, ההצגה המשיכה ורצה בבית ציוני אמריקה. ב-1998 עבר ללונדון כדי ללמוד בימוי תיאטרון, והיה במאי של מספר הצגות. ב-2001 עבר לניו יורק והחל לעסוק בכתיבת שירים, וב-2003 נסע לברלין, שם הקליט והפיק אותם בעצמו. האלבום הראשון שלו, "The Opposite Side of the Sea", הושלם בשנת 2006 ויצא לאור באירופה בשנת 2007. בשנת 2009 צבר קליפ הסטופ מושן של השיר שלו "Her Morning Elegance" פופולריות רבה באתרים יוטיוב ואייטיונז. נכון ליוני 2016 הקליפ זכה ללמעלה מ-30 מיליון צפיות ביוטיוב. השיר שימש כפסקול לפרסומת לשברולט בארצות הברית. לביא ביצע את השיר בתוכנית האירוח הלילית הפופולרית של ג'ימי קימל. השיר היה מועמד לפרס גראמי 2009 בקטגוריית הקליפ הטוב ביותר. ב-2008 נכלל שירו "A Dance 'Round the Memory Tree" בפסקול הסרט סיפורי נרניה: הנסיך כספיאן. בשנת 2012 השתתף בפרויקט עבודה עברית "לילה של כוכבים" - שירי ילדים מאת שלום חנוך בו ביצע את השיר "בלדה בין כוכבים". בשנת 2017 הוציא לביא את השיר Did You Really Say No, כדואט עם הזמרת הצרפתייה הנודעת ונסה פאראדי. בינואר 2018 הוציא את הסינגל "Second Hand Lovers", שלקוח מתוך אלבומו השני "Bedroom Crimes". השיר זכה ב-Jury award של פסטיבל SXSW, ב-YDA award for best directing, של פסטיבל קאן, ובפרס הווידאו קליפ הטוב ביותר ב-Berlin Music Video Awards. בנוסף לעיסוקיו האחרים, לביא הנו סופר ילדים אשר ספריו יצאו בתפוצה רחבה ובשפות רבות. ספרו The Bear Who Wasn't There, אשר אוייר על ידי המאייר הנודע וולף ארלברוך, תורגם ל-12 שפות. בשנת 2018 הוציא לביא את ״ספר השתיקות הממש חשובות״, בהוצאת כתר. הספר זכה בציון לשבח במסגרת פרס מוזיאון ישראל לאיור. בשנת 2023 יצא בגרמניה ספרו ״חיבוקו המושלם של פון קרקר הקרפד״, אשר היה מועמד לפרס ספרות הילדים הגרמני. בהמשך יצא הספר בארץ, בהוצאת כנרת. The Bear Who Wasn't There, Black Sheep publishing, 2014 ספר השתיקות הממש חשובות, הוצאת כתר, 2018 חיבוקו המושלם של פון קרקר הקרפד, הוצאת כנרת, 2023 1997, פרס הבימוי בפסטיבל עכו להצגה ״מקלות בגלגלים״ 2007, Sammy Cahn Award של ASCAP, על אלבומו The Opposite Side of the Sea 2009, מועמדות לפרס גראמי 2009 בקטגוריית הקליפ הטוב ביותר, לשיר Her Morning Elagence 2018, Jury award - SXSW, לשיר Second Hand Lovers 2018, Cannes Film Festival YDA award for best directing לשיר Second Hand Lovers 2023, פרס ספרות הילדים הגרמני לספר ״חיבוקו המושלם של פון קרקר הקרפד״ The Opposite Side of the Sea, 2007 Bedroom Crimes, 2018 מדיה וקבצים בנושא אורן לביא בוויקישיתוף אתר האינטרנט הרשמי של אורן לביא אורן לביא, סרטונים בערוץ היוטיוב אורן לביא, באתר אפל מיוזיק (באנגלית) אורן לביא, באתר ספוטיפיי אורן לביא, באתר MusicBrainz (באנגלית) אורן לביא, באתר דיזר אורן לביא, באתר Yandex.Music (ברוסית) אורן לביא, באתר Discogs (באנגלית) אורן לביא, באתר Songkick (באנגלית) אורן לביא, באתר בילבורד (באנגלית) Her Morning Elegance ביצוע מתוך תוכנית האירוח של ג'ימי קימל יוני בינרט, אורן לגויים: ריאיון עם אורן לביא, באתר nrg‏, 1 ביוני 2009 קרן מלמד-מרגלית, ‏פרויקט הלביא: הישראלי שרק רצה לספר סיפור וכבש את העולם, בעיתון מקור ראשון, 27 במרץ 2018 רונן צומר אסף נבו, ‏אורן לביא מועמד ל"גראמי": "זה נחמד, מאוד יפתיע אם אזכה", באתר ‏מאקו‏, 3 בדצמבר 2009 "Second Hand Lovers": אורן לביא חוזר עם קליפ יפהפה נוסף, באתר וואלה, 25 בינואר 2018